
Prispevek s kongresa MI'2026
Ime Priimek, Drugi Avtor
Navodila avtorjem prispevkov 
za zbornik kongresa MI'2026
[bookmark: OLE_LINK1][bookmark: OLE_LINK2]Povzetek. Podajamo tehnična navodila in kratka vsebinska priporočila avtorjem. V nadaljevanju povzetka so podana navodila za pisanje naslovov in povzetkov ter oblikovanje naslovne strani. Naslov naj bo sporočilen, a ne predolg. Lahko vsebuje retorično vprašanje, aluzijo ali besedno igro, a le v skrbno pretehtanem primeru. Zgornji naslov mora biti stavljen v slogu IMS Paper Title Top, spodnji pa v slogu IMS Paper Title Bottom. Zgornji naslov in povzetek morata biti v slovenščini, spodnji naslov in povzetek pa v angleščini. Če je prispevek v angleščini, mora biti angleški del zgoraj in spodnji del v slovenščini. Angleščina naj bo v skladu z britanskim pravopisom. Povzetek naj ne bo daljši od 200 besed. Stavljen naj bo v slogu IMS Abstract. Povzetek ne sme imeti podnaslovov, razdelkov oziroma odstavkov. Če gre za prispevek empirične narave, naj ima povzetek tako strukturo kot prispevek (ozadje, metode, rezultati, sklepi); avtorji prispevkov pregledne narave imajo več svobode glede strukture povzetka. V opombi na naslovni strani naj bodo navedene institucije avtorjev (v jeziku prispevka) ter podatki o kontaktni osebi (korespondenčnem avtorju).
Ključne besede. Ključne besede
[footnoteRef:1] Instructions for Authors Submitting Papers to the MI'2024 Congress Proceedings [1: Institucije avtorjev / Authors' institutions: Medicinska fakulteta, Univerza v Ljubljani (IP); Podjetje, d.o.o. (DA).] 

Abstract. We provide instructions to the authors for writing and formatting the title and the abstract in English. The title should be informative but not too long. It can include a rhetorical question, allusion or wordplay, but only if carefully considered. The top title should be typeset in the IMS Paper Title Top style and the bottom one in the IMS Paper Title Bottom style. The top title and abstract should be in Slovenian and the bottom title and abstract should be in English. If the paper is in English, the bottom title and abstract should be in Slovenian. British spelling should be used for the English text. The abstract should not exceed 200 words. It should be typeset in the IMS Abstract style. It should not have subtitles, sections or be divided into paragraphs. For an empirically oriented paper, the structure of the abstract should follow the structure of the paper (background, methods, results, conclusions); a non-empirical paper gives more freedom to the authors regarding the structure of the abstract. The footnote of the title page should list the authors' institutions (in the language of the paper) and provide contact information (name, address and e-mail of the corresponding author).

Besedilo in naslovi
Prispevke je potrebno skrbno urediti v urejevalniku Microsoft® Word ali z njim združljivim in jih v elektronski obliki poslati programskemu odboru z uporabo spletnega orodja EasyChair. Dolžina kongresnih prispevkov je omejena na 6 strani.
Naslovi in podnaslovi
Glavni naslovi naj bodo stavljeni v slogu IMS Heading 1, prvi glavni naslov v IMS Heading 1 First podnaslovi pa v IMS Heading 2. Članki naj ne uporabljajo drugih naslovnih slogov in podpodnaslovov.
Odstavki
Za vse odstavke običajnega besedila uporabite slog IMS Normal. Za neoštevilčene sezname uporabljajte slog IMS Normal Bulleted L1 (in po potrebi še IMS Normal Bulleted L2; tak primer je spodaj), za oštevilčene pa slog IMS Normal Numbered L1 in po potrebi še IMS Normal Numbered L2. Primer naštevanja:
prva alineja;
•	druga alineja z gnezdenim naštevanjem, npr.
to ali
ono.
Struktura raziskovalnih in empiričnih strokovnih člankov naj sledi shemi IMRAD (uvod, metode, rezultati, razprava). Pomembna je uravnoteženost besedila – članek, ki v naslovu omenja dva ključna pojma (ali dve metodi ali dve ciljni populaciji ipd.), večinoma pa se posveča le enemu (eni), ni uravnotežen. Prav tako ni uravnoteženo besedilo, v katerem je en odstavek dolg le eno poved, naslednji odstavek pa se vleče čez pol strani. Uravnoteženost se nanaša tudi na porazdelitev sklicevanja na reference – sklicevanje nanje samo v uvodu ali samo v razpravi ne odraža uravnoteženosti. In nenazadnje mora biti uravnoteženost tudi vsebinska v smislu nepristranskosti pri predstavljanju in povzemanju nasprotujočih si mnenj oziroma pristopov.
Okrajšave in kratice
Uporabljajte samo standardne kratice. Izogibajte se uporabi kratic v naslovih in izvlečkih. Beseda ali izraz, ki ga krajšamo, mora biti najprej napisan v polni obliki in takoj zatem v oklepaju označena okrajšava, ki jo bomo kasneje uporabljali. Izjema so standardne merske enote.
Presledki in ločila
Pred zaklepaji in ločili naj ne bo presledka. Med številom in znakom za odstotek naj presledka ne bo ali pa naj bo nedeljiv (v Wordu ga vstavimo s CTRL+SHIFT+presledek). Stvar skrbnosti avtorja in njegove spoštljivosti do uredništva je tudi, da v besedilu ni dvojnih (ali celo večkratnih) presledkov.
Tabele in slike
V besedilu, ki se sklicuje na tabele oziroma slike, podatkov iz tabel oziroma slik ne ponavljamo, pač pa le predstavimo namen in vsebino tabel oziroma slik in izpostavimo oziroma povzamemo ključne informacije iz njih.
Tabele
Tabele naj bodo stavljene, kot kaže primer (tabela 1). Opis tabele naj bo nad tabelo. Naziv “Tabela” in številka tabele naj bosta stavljena v slogu IMS Table Label, krajši opis pa v slogu IMS Caption. Glava tabele (prva vrstica) naj ima zgoraj in spodaj tanko črno črto in naj bo osenčena svetlo zeleno (RGB 129, 255, 129). Tabela naj se konča z debelejšo zeleno (RGB 0, 192, 0) vodoravno črto. Pojasnila (o oznakah idr.) je potrebno podati neposredno pod tabelo. Slog za vsebino tabele naj bo IMS Table Content, za pojasnilo pa IMS Table Comment. Praviloma prvi stolpec tabele poravnamo levo, glavo pa postavimo v krepkem tisku.
Posebej pozorni bodite na število decimalnih mest. Če gre za istovrstne podatke (kot v tabeli 1), morajo vse vrednosti v stolpcu imeti isto število decimalnih mest. Pri opisnih statistikah ne navajajte odvečnih decimalk – pomislite na napako merjenja in napako vzorčenja!
Tabela 1 Povzetek linearnega regresijskega modela za napoved števila referenc na podlagi lastnosti članka, objavljenega v časopisu IMS v obdobju 2006-2013.
	Napovedni dejavnik
	b
	SE
	ß
	p

	Izvirni znanstv. čl. [d]
	 -6,30
	3,54
	-0,25
	0,080

	Strokovni članek [d]
	-13,14
	4,39
	-0,40
	0,004

	Leto (2006=1..2013=8)
	 0,42
	0,68
	 0,08
	0,536

	Število avtorjev
	 -2,01
	0,94
	-0,25
	0,037

	Tuji (so)avtor(ji) [d]
	 -1,48
	4,13
	-0,04
	0,722

	(So)avtor GV [d]
	 8,52
	4,24
	 0,25
	0,049


Oznake: b – regresijski koeficient; SE – standardna napaka ocene b; ß – standardizirani regresijski koeficient; [d] – dvojiški prediktor, primerjava kategorije "da" z "ne"; GV – Gaj Vidmar.
Če je tabela večja in presega nastavljeno širino stolpca, jo je potrebno postaviti v poseben del dokumenta z enim samim stolpcem (v Wordu: Postavitev strani → Prelomi → Neprekinjeno; to ponovite, potem pa postavite kazalec med oba preloma odseka in z ukazom Postavitev strani → Stolpci → Ena določite, da naj bo na tem odseku besedilo v enem stolpcu). Taka je tabela 2, ki hkrati vključuje iskrne črte (angl. sparklines, tj. miniaturne grafikone) in dodatno vodoravno črto za ločevanje vsebinskih celot. Zelo velike ali oblikovno zahtevne tabele lahko postavite v ločeno datoteko (ki jo ustrezno poimenujte), v glavno besedilo pa v takem primeru postavite naziv, opis tabele in pojasnila v predpisanem slogu (samo tabelo nadomestite z ustreznim napotilom – npr. "Tabela iz datoteke imedatoteke"). 
Tabela 2 Razvrstitev prispevkov, objavljenih v časopisu IMS v obdobju od leta 1994 do leta 2013, v sistemu COBISS.
	Tipologija COBISS
	Št. prispevkov
	Delež (%)

	1.01 izvirni znanstveni članek
	57
	
	24,2

	1.02 pregledni znanstveni članek
	53
	
	22,5

	1.03 kratki znanstveni prispevek
	1
	
	0,4

	1.04 strokovni članek
	50
	
	21,2

	1.05 poljudni članek
	11
	
	4,7

	1.08 objavljeni znanstveni prispevek na konferenci
	18
	
	7,6

	1.09 objavljeni strokovni prispevek na konferenci
	12
	
	5,1

	1.12 objavljeni povzetek znanstvenega prispevka na konferenci
	2
	
	0,8

	1.13 objavljeni povzetek strokovnega prispevka na konferenci
	11
	
	4,7

	1.20 predgovor, spremna beseda
	7
	
	3,0

	1.22 intervju
	1
	
	0,4

	1.25 drugi sestavni deli
	13
	
	5,5

	Skupaj
	236
	
	100,0



Slike
Za slike velja podobno navodilo glede opisa kot za tabele, le da je opis slike pod sliko. Naziv “Slika” in številka slike naj bosta stavljena v slogu IMS Figure Label, opis pa v slogu IMS Caption. Slike naj bodo bodisi vektorske bodisi bitne z gostoto vsaj 600 dpi. Če je slika širša od stolpca, ravnamo tako, kot je opisano pri tabelah. Izjemoma lahko slike pošljete v ločenih datotekah (smiselno poimenovanih, v eni od razširjenih oblik). 
Slike so lahko črno-bele ali dvobarvne (sivine + zelene barve različnih svetlosti). Glede načel kakovostnega prikaza podatkov avtorje usmerjamo na temeljno literaturo s tega področja.1-7 Izogibajo naj se risbosmetju (angl. chartjunk)1 in pazijo, da je čim večji delež "črnila" (slikovnih pik) na grafikonu porabljen za podatke (angl. data-ink ratio).1 Primer ustrezne slike je slika 1. Na grafikonu ni mrežnih črt (saj dandanes nihče več ne odčitava izvirnih podatkov z grafikonov; če so natančne vrednosti pomembne, pa jih lahko prikažemo ob črtah, stolpcih oziroma točkah na črtnem, stolpčnem oziroma razsevnem grafikonu), številske vrednosti na oseh nimajo odvečnih decimalk, uporabljeno je paneliranje (grafikon je sestavljen iz več manjših – angl. small multiples) in velikost grafičnih elementov (naslovov in oznak na oseh v primerjavi z območjem podatkov idr.) je uravnotežena.


Slika 1 Število objavljenih člankov in delež znanstvenih člankov (tipologija 1.01, 1.02 ali 1.03 v sistemu COBISS) v časopisu IMS v letih 2006 do 2013.
Literatura
Trditve, mnenja oziroma misli drugih je potrebno podkrepiti z referencami. Sklice na reference je potrebno oštevilčiti po vrstnem redu, kot se pojavijo v članku, z arabskimi številkami z učinkom Nadpisano (angl. Superscript).
Če besedi, ki bi ji morala slediti številka reference, sledi ločilo, številko reference postavimo za ločilo. Če je referenc več, številke ločimo z vejico; če si sledijo v zaporedju, navedemo prvo in zadnjo ter vmes postavimo vezaj.
Vsa dela, na katera se sklicuje besedilo, morajo biti navedena v seznamu literature na koncu članka. Seznam naj bo naslovljen “Literatura”(stavljeno v slogu IMS Heading 2) in stavljen v slogu IMS References. Vsebuje naj le dela, ki so dostopna javnosti (tiskana oziroma elektronsko objavljena). Osebni pogovori, neobjavljena predavanja in podobni viri niso veljavne reference.
Zgled seznama literature je na koncu teh navodil. Naslove časopisov je potrebno krajšati tako kot v bibliografski podatkovni zbirki PubMed (http://www.ncbi.nlm.nih.gov/pubmed/). Njen spletni naslov je tudi zgled za stavljenje hiperpovezav v besedilu in seznamu literature z uporabo sloga Hiperpovezava. Če časopisa PubMed ne indeksira, njegov naslov okrajšajte v skladu s standardom ISO 4, pri čemer izpustite pike.
Če je delo napisalo 6 ali manj avtorjev, navedite vse, če jih je 7 ali več, pa le prve tri in dodajte et al. Če navajate članek ali poglavje, ki je še v tisku, navedite vse običajne podatke, namesto strani pa napišite v tisku. Podatke, kot so naslov dela urednik(i) in založnik, navedite v jeziku, v katerem je delo napisano.
Postopek po oddaji
Prispevkov ne bomo lektorirali. Kontaktna oseba dobi pred tiskom v pregled elektronsko obliko, da lahko do roka, ki ga določi tehnični urednik, sporoči morebitne popravke. O upoštevanju popravkov bo odločal Programski odbor kongresa.
Reference
Tufte ER: The visual display of quantitative information (2nd ed.). Cheshire 2001: Graphics Press.
Robbins NB: Creating more effective graphs (2nd ed.). Houston 2013: Chart House.
Few S: Now you see it: simple visualization techniques for quantitative analysis. Burlingame 2009: Analytics Press.
Freeman JV, Walters SJ, Campbell MJ: How to display data. Oxford 2008: Blackwell.
Peltier J: 9 Steps to Simpler Chart Formatting. http://peltiertech.com/WordPress/9-steps-to-simpler-chart-formatting/ (13.10.2008)
Schwabish JA: An economist’s guide to visualizing data. J Econ Perspect 2014; 28(1): 209-234.
Unwin A: Good graphics? In: Chen C, Härdle W, Unwin A (eds.), Handbook of Data Visualization. Berlin 2008: Springer; 57-78.

[bookmark: LastPage]
Število prispevkov	
Število prispevkov	2006	2007	2008	2009	2010	2011	2012	2013	15	9	11	5	25	7	10	6	Leto	

Delež znanstvenih
člankov
Število prispevkov	2006	2007	2008	2009	2010	2011	2012	2013	0.93333333333333335	0.88888888888888884	0.36363636363636365	0.4	0.36	0.8571428571428571	0.9	0.66666666666666663	Leto	

